CELEX: 62018TB0660
Language: lv
Date: 2019-07-09 00:00:00
Title: Lieta T-660/18: Vispārējās tiesas 2019. gada 9. jūlija rīkojums — VodafoneZiggo Group/Komisija (Prasība atcelt tiesību aktu — Elektroniskās komunikācijas — Direktīvas 2002/21/EK 7. pants — Fiksētās piekļuves vairumtirdzniecības pakalpojumi — Kopīga būtiska ietekme tirgū — Specifiski tiesību aktos attiecībā uz operātoriem noteiktie pienākumi — Pasākumu projekts, ko par pieejamu padarījusi valsts regulatīvā iestāde — Komisijas komentāri — Otrā procedūras posma neuzsākšana — Nepārsūdzams akts — Reglamenta 130. pants — Nepieņemamība)

30.9.2019   
            
            
               LV
            
            
               Eiropas Savienības Oficiālais Vēstnesis
            
            
               C 328/54
            
         
      Vispārējās tiesas 2019. gada 9. jūlija rīkojums — VodafoneZiggo Group/Komisija
      (Lieta T-660/18) (1)
      
      (Prasība atcelt tiesību aktu - Elektroniskās komunikācijas - Direktīvas 2002/21/EK 7. pants - Fiksētās piekļuves vairumtirdzniecības pakalpojumi - Kopīga būtiska ietekme tirgū - Specifiski tiesību aktos attiecībā uz operātoriem noteiktie pienākumi - Pasākumu projekts, ko par pieejamu padarījusi valsts regulatīvā iestāde - Komisijas komentāri - Otrā procedūras posma neuzsākšana - Nepārsūdzams akts - Reglamenta 130. pants - Nepieņemamība)
      (2019/C 328/61)
      Tiesvedības valoda — angļu
      
         Lietas dalībnieki
      
      
         Prasītāja: VodafoneZiggo Group BV (Utrehta, Nīderlande) (pārstāvji: W. Knibbeler un A. Pliego Selie, advokāti)
      
         Atbildētāja: Eiropas Komisija (pārstāvji: G. Braun un L. Nicolae)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt lēmumu, kurš, kā tiek apgalvots, ietverts 2018. gada 30. augusta vēstulē, ko Komisija nosūtīja Autoriteit Consument en Markt (Patērētāju tiesību aizsardzības un tirgu uzraudzības iestāde, Nīderlande), kas ir Nīderlandes regulatīvā iestāde, un kurā ir ietverti, piemērojot Eiropas Parlamenta un Padomes Direktīvas 2002/21/EK (2002. gada 7. marts) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV 2002, L 108, 33. lpp.) 7. panta 3. punktu, tās formulēti komentāri par pasākumu projektu, ko par pieejamu padarījusi minētā iestāde (lietas NL/2018/2099 un NL/2018/2100).
      
         Rezolutīvā daļa
      
      
                  1)
               
               
                  
                     Prasību noraidīt kā nepieņemamu.
                  
               
            
                  2)
               
               
                  
                     Vairs nav jālemj par Nīderlandes Karalistes, kā arī T-Mobile Netherlands Holding BV, T-Mobile Netherlands BV, T-Mobile Thuis BV un Tele2 Nederland BV pieteikumiem par iestāšanos lietā.
                  
               
            
                  3)
               
               
                  
                     VodafoneZiggo Group BV sedz savus, kā arī atlīdzina Eiropas Komisijas tiesāšanās izdevumus, izņemot ar pieteikumiem par iestāšanos lietā saistītos tiesāšanās izdevumus.
                  
               
            
                  4)
               
               
                  
                     VodafoneZiggo Group, Komisija, Nīderlandes Karaliste, kā arī T-Mobile Netherlands Holding, T-Mobile Netherlands, T-Mobile Thuis un Tele2 Nederland sedz katra pati savus tiesāšanās izdevumus saistībā ar pieteikumiem par iestāšanos lietā.
                  
               
            
         (1)  OV C 4, 7.1.2019.